РЕПУБЛИКА СРБИЈА

НАРОДНА СКУПШТИНА

01 Број 06-2/512-21

8. децембар 2021. године

Б е о г р а д

**З А П И С Н И К**

**ЈЕДАНАЕСТЕ СЕДНИЦЕ ДРУГОГ РЕДОВНОГ ЗАСЕДАЊА**

**НАРОДНЕ СКУПШТИНЕ РЕПУБЛИКЕ СРБИЈЕ У 2021. ГОДИНИ,**

**ОДРЖАНЕ 7. И 8. ДЕЦЕМБРА 2021. ГОДИНЕ**

Седница је почела у 10 часова и 15 минута.

Седници је председавао Ивица Дачић, председник Народне скупштине.

Председник је, на основу службене евиденције о присутности народних посланика, констатовао да седници присуствује 98 народних посланика, а применом електронског система за гласање утврђено је да су у сали присутна 134 народна посланика, односно да је присутна већина од укупног броја народних посланика и да постоје услови за рад Народне скупштине, у смислу члана 88. став 5. Пословника Народне скупштине.

На основу члана 287. Пословника, обавештења, односно објашњења су затражили народни посланици: проф. др Јахја Фехратовић, представник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“ - од највиших представника извршне и законодавне власти у Републици Србији, др Емеше Ури, представник Посланичке групе САВЕЗ ВОЈВОЂАНСКИХ МАЂАРА - од министра здравља, Стефан Кркобабић, представник Посланичке групе ПУПС - „Три П“ - од Министарства за бригу о селу, Министарства пољопривреде, шумарства и водопривреде и Министарства грађевинарства, саобраћаја и инфраструктуре, Снежана Пауновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС) - од директора Канцеларије за Косово и Метохију и проф. др Владимир Маринковић, представник Посланичке групе „Александар Вучић - за нашу децу“ - од тужилаштва и органа и институција које су надлежне за борбу против организованог криминала и корупције.

Према евиденцији Службе Народне скупштине, седници нису присуствовали, а нису обавестили председника о спречености народни посланици: Андријана Аврамов, Загорка Алексић, Душан Бајатовић, мр Игор Бечић, др Марко Богдановић, Јелисавета Вељковић, Соња Влаховић, Никола Војиновић, Младен Грујић, Милован Дрецун, Владимир Ђукановић, Милан Ђурица, Нинослав Ерић, Владан Заграђанин, мр Јадранка Јовановић, Драгомир Карић, Елвира Ковач, Јован Колунџија, Невенка Костадинова, Маријана Крајновић, Никола Лазић, Сања Лакић, Јанко Лангура, Наташа Љубишић, Софија Максимовић, Александар Марковић, Рајка Матовић, Јелена Мијатовић, Ана Миљанић, Наташа Михаиловић-Вацић, Оливера Недељковић, Слађана Николић, проф. др Жарко Обрадовић, др Александра Павловић Марковић, Јован Палалић, Мира Петровић, Милена Поповић, Дијана Радовић, Никола Радосављевић, Предраг Рајић, Катарина Ракић, Живота Старчевић, Душица Стојковић, проф. др Горан Тасић, Смиља Тишма, Тома Фила, Србислав Филиповић, Ацо Петровић, Љиљана Кузмановић-Вујаковић, Марина Мирковић, Мина Китановић, Никола Кожовић, Јелена Стевановић, Дуња Симоновић Братић, Јелена Катић и Момчило Вуксановић.

Народна скупштина је, већином гласова, усвојила Записник Шесте седнице Другог редовног заседања Народне скупштине Републике Србије у 2021. години, одржане 9, 10, 16. и 17. новембра 2021. године (од 164 присутна народна посланика, 144 су гласала за, а 20 није гласало) и Записник Седме посебне седнице Народне скупштине Републике Србије у 2021. години, одржане 2. децембра 2021. године (од 165 присутних народних посланика, 148 је гласало за, а 17 није гласало).

Затим је Народна скупштина прешла на утврђивање дневног реда.

Изјашњавајући се о предлозима за допуну предложеног дневног реда, Народна скупштина није прихватила: предлоге народног посланика Миодрага Линте да се дневни ред допуни тачкама - Предлог закона о изменама и допунама Закона о избеглицама, који је поднео Народној скупштини 23. марта 2021. године (након образложења народног посланика Миодрага Линте, од 164 присутна народна посланика, 11 је гласало за, а 153 нису гласала) и Предлог закона о изменама и допунама Закона о правима бораца, војних инвалида, цивилних инвалида рата и чланова њихових породица, који је поднео Народној скупштини 12. маја 2021. године (након образложења народног посланика Миодрага Линте, од 164 присутна народна посланика, девет је гласало за, а 155 није гласало) и предлог народног посланика Бојана Торбице да се дневни ред допуни тачком - Предлог одлуке о образовању Комисије за истрагу и утврђење броја жртава агресије НАТО пакта 1999. године, који су Народној скупштини поднели народни посланици Ђорђе Комленски, Маријан Ристичевић, Ана Караџић и Бојан Торбица 16. новембра 2020. године (након образложења народног посланика Бојана Торбице, од 162 присутна народна посланика, 13 је гласало за, а 149 није гласало).

Народна скупштина је, већином гласова (од 162 присутна народна посланика, 150 је гласало за, а 12 није гласало), прихватила предлог народног посланика др Александра Мартиновића да се обави

**1. заједнички начелни претрес о:**

**-** **Предлогу закона о изменама Закона о запосленима у јавним службама**, који је поднела Влада (број 011-2073/21 од 19. новембра 2021. године),

**-** **Предлогу закона о изменама Закона о систему плата запослених у јавном сектору**, који је поднела Влада (број 011-2074/21 од 19. новембра 2021. године),

**-** **Предлогу закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе**, који је поднела Влада (број 011-2070/21 од 19. новембра 2021. године) и

**-** **Предлогу закона о изменама Закона о платама службеника и намештеника у органима аутономне покрајине и јединице локалне самоуправе**, који је поднела Влада (број 011-2068/21 од 19. новембра 2021. године) и

**2. заједнички начелни и јединствени претрес о:**

**- Предлогу закона о изменама и допунама Закона о патентима**, који је поднела Влада (број 011-2087/21 од 19. новембра 2021. године),

**- Предлогу закона о потврђивању Споразума између Владе Републике Србије и Владе Монголије о трговинској и економској сарадњи**,који је поднела Влада (број 011-2067/21 од 19. новембра 2021. године)и

**- Предлогу закона о давању гаранције Републике Србије у корист Banca Intesa AD Beograd и Raiffeisen banke a.d. Beograd по задужењу Jавног предузећа „Србијагас“ Нови Сад, по основу уговора о кредиту за јачање транспортних капацитета гасовода у Републици Србији**,који је поднела Влада (број 011-2086/21 од 19. новембра 2021. године).

Народна скупштина је, већином гласова (од 162 присутна народна посланика, 150 је гласало за, а 12 није гласало), утврдила дневни ред Једанаесте седнице Другог редовног заседања Народне скупштине Републике Србије у 2021. години, у целини.

Тако утврђен дневни ред је следећи:

**1. Предлог закона о изменама Закона о запосленима у јавним службама**, који је поднела Влада (број 011-2073/21 од 19. новембра 2021. године)

**2. Предлог закона о изменама Закона о систему плата запослених у јавном сектору**, који је поднела Влада (број 011-2074/21 од 19. новембра 2021. године)

**3. Предлог закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе**, који је поднела Влада (број 011-2070/21 од 19. новембра 2021. године)

**4. Предлог закона о изменама Закона о платама службеника и намештеника у органима аутономне покрајине и јединице локалне самоуправе**, који је поднела Влада (број 011-2068/21 од 19. новембра 2021. године)

**5. Предлог закона о изменама и допунама Закона о патентима**, који је поднела Влада (број 011-2087/21 од 19. новембра 2021. године)

**6. Предлог закона о потврђивању Споразума између Владе Републике Србије и Владе Монголије о трговинској и економској сарадњи**, који је поднела Влада (број 011-2067/21 од 19. новембра 2021. године)

**7. Предлог закона о давању гаранције Републике Србије у корист Banca Intesa AD Beograd и Raiffeisen banke a.d. Beograd по задужењу Jавног предузећа „Србијагас“ Нови Сад, по основу уговора о кредиту за јачање транспортних капацитета гасовода у Републици Србији**, који је поднела Влада (број 011-2086/21 од 19. новембра 2021. године).

Председаваjући др Владимир Орлић, потпредседник Народне скупштине, сагласно члану 90. став 1. Пословника, обавестио је да су позвани да седници присуствују: Марија Обрадовић, министар државне управе и локалне самоуправе, Маја Мачужић Пузић, државни секретар у Министарству државне управе и локалне самоуправе, Ивана Савићевић, помоћник министра државне управе и локалне самоуправе и Гордана Пођанин, виши саветник у Министарству државне управе и локалне самоуправе.

Затим је Народна скупштина прешла на рад по утврђеном дневном реду, односно на **заједнички начелни претрес о предлозима закона из тачака од 1. до 4. дневног реда.**

Председавајући др Владимир Орлић, потпредседник Народне скупштине, сагласно члану 157. став 2. Пословника, отворио је заједнички начелни претрес о:

**- Предлогу закона о изменама Закона о запосленима у јавним службама,**

**- Предлогу закона о изменама Закона о систему плата запослених у јавном сектору,**

**- Предлогу закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе** и

**- Предлогу закона о изменама Закона о платама службеника и намештеника у органима аутономне покрајине и јединице локалне самоуправе.**

Уводно излагање о предлозима закона поднела је представник предлагача Марија Обрадовић, министар државне управе и локалне самоуправе.

У заједничком начелном претресу, учествовали су народни посланици: Дејан Кесар, известилац Одбора за правосуђе, државну управу и локалну самоуправу, Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, др Милорад Мијатовић, представник Посланичке групе Социјалдемократска партија Србије, Војислав Вујић, представник Посланичке групе ЈЕДИНСТВЕНА СРБИЈА (ЈС), хаџи Милорад Стошић, председник Посланичке групе ПУПС - „Три П“, Снежана Пуновић, заменик председника Посланичке групе СОЦИЈАЛИСТИЧКА ПАРТИЈА СРБИЈЕ (СПС), Ђорђе Дабић, представник Посланичке групе „Александар Вучић - за нашу децу“, Мисала Праменковић, Владан Глишић (након чега су узајамно реплицирали народни посланици Ђорђе Дабић и Владан Глишић), Небојша Бакарец (након чега је председавајући Радован Тврдишић, потпредседник Народне скупштине, сагласно члану 27. и члану 87. ст. 2. и 3. Пословника, продужио рад седнице Народне скупштине и после 18,00 часова, а затим су узајамно реплицирали народни посланици Владан Глишић и Небојша Бакарец), Марија Јевђић, Данијела Вељовић, Звонимир Стевић и Милија Милетић, после чега је председавајућа Марија Јевђић, потпредседник Народне скупштине, одредила паузу у трајању од једног часа.

Након паузе, седница је настављена у 15 часова и 5 минута.

У наставку заједничког начелног претреса учествовали су народни посланици: Милимир Вујадиновић, др Весна Ивковић, др Амела Лукач Зоранић, Душан Марић (поводом чијег излагања се за реч јавила министар Марија Обрадовић), проф. др Марко Атлагић, Дејан Кесар (поводом чијег излагања се за реч јавила министар Марија Обрадовић), Милица Николић, доц. др Илија Животић, Љиљана Малушић, Виктор Јевтовић, Наташа Јовановић, Маријан Ристичевић и Адам Шукало.

Затим је председавајући Радован Тврдишић, потпредседник Народне скупштине, у складу са чланом 98. став 4. Пословника, закључио заједнички начелни претрес о предлозима закона из тачака од 1. до 4. дневног реда.

Првог дана рада, седница је завршена у 18,00 часова.

**Други дан рада – 8. децембар 2021. године**

Седница је почела у 10 часова и 10 минута.

Седници је председавао др Владимир Орлић, потпредседник Народне скупштине.

Председавајући је, на основу службене евиденције о присутности народних посланика, констатовао да седници присуствујe 80 народних посланика, а применом електронског система за гласање утврђено је да је у сали присутно 97 народних посланика и да постоје услови за рад Народне скупштине.

Према евиденцији Службе Народне скупштине, седници нису присуствовали, а нису обавестили председника о спречености народни посланици: Загорка Алексић, проф. др Драгољуб Ацковић, Душан Бајатовић, Арђенд Бајрами, Надије Бећири, мр Игор Бечић, Јелисавета Вељковић, Никола Војиновић, Младен Грујић, Владимир Ђукановић, Милан Ђурица, Нинослав Ерић, Владан Заграђанин, Енис Имамовић, Сања Јефић Бранковић, мр Јадранка Јовановић, Шаип Камбери, Драгомир Карић, Горан Ковачевић, Јован Колунџија, Маријана Крајновић, Селма Кучевић, Никола Лазић, Сања Лакић, Јанко Лангура, Миодраг Линта, Наташа Љубишић, Софија Максимовић, Александар Марковић, Рајка Матовић, Јелена Мијатовић, Наташа Михаиловић-Вацић, Марко Младеновић, Оливера Недељковић, Слађана Николић, Јован Палалић, Биљана Пантић Пиља, Мира Петровић, Ивана Поповић, Милена Поповић, Мисала Праменковић, Никола Радосављевић, Катарина Ракић, Живота Старчевић, Дејан Стошић, Смиља Тишма, Славенко Унковић, др Емеше Ури, Мирсад Хоџић, Ацо Петровић, Љиљана Кузмановић-Вујаковић, Марина Мирковић, Мина Китановић, Никола Кожовић, Јелена Стевановић, Јелена Катић и др Амела Лукач Зоранић.

Председавајући је, сагласно члану 90. став 1. Пословника, обавестио да су позвани да седници присуствују: Анђелка Атанасковић, министар привреде, Татјана Матић, министар трговине, туризма и телекомуникација, Синиша Мали, министар финансија, проф. др Дарија Кисић Тепавчевић, министар за рад, запошљавање, борачка и социјална питања, Стеван Никчевић, државни секретар у Министарству трговине, туризма и телекомуникација, Саша Стевановић, државни секретар у Министарству финансија, Душан Вучковић, помоћник министра привреде, Маја Сикимић, вршилац дужности помоћника министра трговине, туризма и телекомуникација, Владимир Марић, директор Завода за интелектуалну својину, Ана Триповић, директор Управе за јавни дуг у Министарству финансија, Александра Михајловић, помоћник директора Завода за интелектуалну својину, Јелица Трнинић Шишовић, начелник одељења у Министарству привреде, Сандра Тасић, шеф Одсека у Министарству привреде и Маја Вранић, шеф Одсека у Министарству трговине, туризма и телекомуникација.

Затим је Народна скупштина наставила рад и прешла на **заједнички начелни и јединствени претрес о предлозима закона из тачака 5, 6. и 7. дневног реда.**

Председавајући др Владимир Орлић, потпредседник Народне скупштине, сагласно члану 157. став 2. и члану 170. став 1. Пословника, отворио је заједнички начелни и јединствени претрес о:

**- Предлогу закона о изменама и допунама Закона о патентима,**

**- Предлогу закона о потврђивању Споразума између Владе Републике Србије и Владе Монголије о трговинској и економској сарадњи** и

**- Предлогу закона о давању гаранције Републике Србије у корист Banca Intesa AD Beograd и Raiffeisen banke a.d. Beograd по задужењу Jавног предузећа „Србијагас“ Нови Сад, по основу уговора о кредиту за јачање транспортних капацитета гасовода у Републици Србији.**

Уводно излагање о предлозима закона поднела је представник предлагача Анђелка Атанасковић, министар привреде.

У заједничком начелном и јединственом претресу учествовали су народни посланици: Елвира Ковач, известилац Одбора за европске интеграције, др Александра Томић, известилац Одбора за финансије, републички буџет и контролу трошења јавних средстава, Верољуб Арсић, известилац Одбора за привреду, регионални развој, трговину, туризам и енергетику, Самир Тандир, председник Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС“, Јасмина Каранац, представник Посланичке групе Социјалдемократска партија Србије, мр Ђорђе Косанић, представник Посланичке групе ЈЕДИНСТВЕНА СРБИЈА (ЈС) (поводом чијег излагања се за реч јавила министар Анђелка Атанасковић), Стефан Кркобабић, представник Посланичке групе ПУПС - „Три П“, др Александра Томић, представник Посланичке групе „Александар Вучић - за нашу децу“ (након чијег излагања је председавајућа Марија Јевђић, потпредседник Народне скупштине, сагласно члану 27. и члану 87. ст. 2. и 3. Пословника, продужила рад седнице Народне скупштине и после 18,00 часова), проф. др Јахја Фехратовић (након чијег излагања су узајамно реплицирали народни посланици Верољуб Арсић и проф. др Јахја Фехратовић), Владан Глишић и Верољуб Арсић.

\*

\* \*

Народна скупштина је, сагласно члану 88. став 1. тачка 8) и ст. 3. и 4. Закона о избору народних посланика, на предлог Одбора за административно - буџетска и мандатно - имунитетска питања, констатовала да је престао мандат, пре истека времена на које је изабран, народном посланику Милутину Мркоњићу, даном наступања смрти.

Сагласно Закону о избору народних посланика, извршиће се попуњавање упражњеног посланичког места у Народној скупштини.

\* \*

\*

У наставку заједничког начелног и јединственог претреса учествовали су народни посланици: Владан Глишић (који је реплицирао народном посланику Верољубу Арсићу, након чега се за реплику јавио народни посланик Верољуб Арсић, а затим се за реч јавила министар Анђелка Атанасковић), Самира Ћосовић (поводом чијег излагања се за реч јавила министар Анђелка Атанасковић), др Нина Павићевић, Угљеша Марковић, Тихомир Петковић, Милан Југовић, Љиљана Малушић и Вук Мирчетић, после чега је председавајућа Елвира Ковач, потпредседник Народне скупштине, одредила паузу до 15,00 часова.

Након паузе, седница је настављена у 15 часова и 10 минута.

У наставку заједничког начелног и јединственог претреса учествовали су народни посланици: Миланка Јевтовић Вукојичић, Зоран Томић, Иван Рибаћ, проф. др Владимир Маринковић, др Угљеша Мрдић и Томислав Јанковић.

\*

\* \*

Народна скупштина је, сходно члану 27. став 5. Закона о избору народних посланика, а на основу Одлуке Републичке изборне комисије о додели мандата народном посланику ради попуне упражњеног посланичког места у Народној скупштини и Извештаја Одбора за административно-буџетска и мандатно-имунитетска питања, констатовала потврђивање мандата народном посланику Ратку Николићу, изабраном са изборне листе ИВИЦА ДАЧИЋ – „Социјалистичка партија Србије (СПС), Јединствена Србија (ЈС) – Драган Марковић Палма“.

Затим је народни посланик Ратко Николић, сагласно члану 17. Закона о Народној скупштини, положило заклетву, након чега му је председник честитао на избору и пожелео успех у будућем раду.

\* \*

\*

У наставку заједничког начелног и јединственог претреса учествовали су народни посланици: Маријан Ристичевић, Адам Шукало, Александар Мирковић, Стефан Србљановић, Милош Банђур и Милија Милетић, заменик председника Посланичке групе „СТРАНКА ПРАВДЕ И ПОМИРЕЊА СПП - УЈЕДИЊЕНА СЕЉАЧКА СТРАНКА УСС.

Затим је председник закључио заједнички начелни и јединствени претрес о предлозима закона из тачака 5, 6. и 7. дневног реда.

Председник је, сагласно члану 87. став 5. Пословника, одредио среду, 8. децембар 2021. године, са почетком у 17 часова и 40 минута, као Дан за гласање о тачкама дневног реда Једанаесте седнице Другог редовног заседања Народне скупштине Републике Србије у 2021. години.

Применом електронског система за гласање утврђено је да је у сали присутно 169 народних посланика, односно да је присутна већина од укупног броја народних посланика и да постоје услови за одлучивање.

Затим је Народна скупштина прешла на одлучивање.

**1. тачка дневног реда – ПРЕДЛОГ ЗАКОНА О ИЗМЕНАМА ЗАКОНА О ЗАПОСЛЕНИМА У ЈАВНИМ СЛУЖБАМА**

Народна скупштина је, већином гласова (од 173 присутна народна посланика, 172 су гласала за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 173 присутна народна посланика, 172 су гласала за, а један није гласао).

Народна скупштина је, једногласно (од 173 присутна народна посланика, 173 су гласала за), усвојила Предлог закона о изменама Закона о запосленима у јавним службама, у целини.

**2. тачка дневног реда – ПРЕДЛОГ ЗАКОНА О ИЗМЕНАМА ЗАКОНА О СИСТЕМУ ПЛАТА ЗАПОСЛЕНИХ У ЈАВНОМ СЕКТОРУ**

Народна скупштина је, једногласно (од 173 присутна народна посланика, 173 су гласала за), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 173 присутна народна посланика, 172 су гласала за, а један није гласао).

Народна скупштина је, већином гласова (од 173 присутна народна посланика, 171 је гласао за, а два нису гласала), усвојила Предлог закона о изменама Закона о систему плата запослених у јавном сектору, у целини.

**3. тачка дневног реда – ПРЕДЛОГ ЗАКОНА О ИЗМЕНАМА ЗАКОНА О ПЛАТАМА ЗАПОСЛЕНИХ У ЈАВНИМ АГЕНЦИЈАМА И ДРУГИМ ОРГАНИЗАЦИЈАМА КОЈЕ ЈЕ ОСНОВАЛА РЕПУБЛИКА СРБИЈА, АУТОНОМНА ПОКРАЈИНА ИЛИ ЈЕДИНИЦА ЛОКАЛНЕ САМОУПРАВЕ**

Народна скупштина је, већином гласова (од 173 присутна народна посланика, 172 су гласала за, а један није гласао), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 173 присутна народна посланика, 171 је гласао за, а два нису гласала).

Народна скупштина је, једногласно (од 173 присутна народна посланика, 173 су гласала за), усвојила Предлог закона о изменама Закона о платама запослених у јавним агенцијама и другим организацијама које је основала Република Србија, аутономна покрајина или јединица локалне самоуправе, у целини.

**4. тачка дневног реда – ПРЕДЛОГ ЗАКОНА О ИЗМЕНАМА ЗАКОНА О ПЛАТАМА СЛУЖБЕНИКА И НАМЕШТЕНИКА У ОРГАНИМА АУТОНОМНЕ ПОКРАЈИНЕ И ЈЕДИНИЦЕ ЛОКАЛНЕ САМОУПРАВЕ**

Народна скупштина је, једногласно (од 173 присутна народна посланика, 173 су гласала за), прихватила Предлог закона, у начелу.

Народна скупштина је посебно одлучила да постоје нарочито оправдани разлози за ступање закона на снагу у року краћем од осам дана од дана његовог објављивања (од 173 присутна народна посланика, 170 је гласало за, а три нису гласала).

Народна скупштина је, једногласно (од 173 присутна народна посланика, 173 су гласала за), усвојила Предлог закона о изменама Закона о платама службеника и намештеника у органима аутономне покрајине и јединице локалне самоуправе, у целини.

**5. тачка дневног реда – ПРЕДЛОГ ЗАКОНА О ИЗМЕНАМА И ДОПУНАМА ЗАКОНА О ПАТЕНТИМА**

Пошто је Народна скупштина обавила претрес Предлога закона у начелу, а с обзиром на то да је народни посланик Ђорђе Комленски повукао Амандман на члан 14. Предлога закона, Народна скупштина је, сагласно члану 160. став 3. Пословника, одлучивала само о Предлогу закона у целини.

Народна скупштина је, једногласно (од 173 присутна народна посланика, 173 су гласала за), усвојила Предлог закона о изменама и допунама Закона о патентима, у целини.

**6. тачка дневног реда – ПРЕДЛОГ ЗАКОНА О ПОТВРЂИВАЊУ СПОРАЗУМА ИЗМЕЂУ ВЛАДЕ РЕПУБЛИКЕ СРБИЈЕ И ВЛАДЕ МОНГОЛИЈЕ О ТРГОВИНСКОЈ И ЕКОНОМСКОЈ САРАДЊИ**

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог закона о потврђивању Споразума између Владе Републике Србије и Владе Монголије о трговинској и економској сарадњи, у целини.

**7. тачка дневног реда – ПРЕДЛОГ ЗАКОНА О ДАВАЊУ ГАРАНЦИЈЕ РЕПУБЛИКЕ СРБИЈЕ У КОРИСТ BANCA INTESA AD BEOGRAD И RAIFFEISEN BANKE A.D. BEOGRAD ПО ЗАДУЖЕЊУ JАВНОГ ПРЕДУЗЕЋА „СРБИЈАГАС“ НОВИ САД, ПО ОСНОВУ УГОВОРА О КРЕДИТУ ЗА ЈАЧАЊЕ ТРАНСПОРТНИХ КАПАЦИТЕТА ГАСОВОДА У РЕПУБЛИЦИ СРБИЈИ**

Народна скупштина је, већином гласова свих народних посланика (од 173 присутна народна посланика, 173 су гласала за), усвојила Предлог закона о давању гаранције Републике Србије у корист Banca Intesa AD Beograd и Raiffeisen banke a.d. Beograd по задужењу Jавног предузећа „Србијагас“ Нови Сад, по основу уговора о кредиту за јачање транспортних капацитета гасовода у Републици Србији, у целини.

Пошто је Народна скупштина обавила разматрање и одлучивање о свим тачкама дневног реда седнице, председник Народне скупштине је, сагласно члану 102. Пословника, закључио Једанаесту седницу Другог редовног заседања Народне скупштине Републике Србије у 2021. години.

Седница је закључена у 17 часова и 55 минута.

ГЕНЕРАЛНИ СЕКРЕТАР ПРЕДСЕДНИК

Вељко Одаловић Ивица Дачић